FC Eindhoven

Ël FC Eindhoven (valadì 'l Fótbal Club Eindhoven) a l'é stàit fondà al 16 ëd novèmber dël 1909. Dël 1954, ël FC Eindhoven a l'é stàit l'ùltim campion olandèis anans ëd la trasformassion dël campionà olandèis ant na lija professional.
A l'é restà an prima division fin-a al 1969, dòp a l'é stàit degradà anans an sgonda e peui an tersa division: a l'é tornà an Eerste Divisie (visadì ant la serie B olandèisa) dël 1971 e an Eredivisie (valadì ant la Serie A olandèisa) dël 1975. Dël 1977 a l'é cascà torna an Eerste Divisie e da antlora a l'ha mai pì bogià.

Ël pì gran rival dël FC Eindhoven a son ij cusin dël PSV Eindhoven, e con costi-sì a gieugo na partìa ciamà derby dla sità dla lus). Sota na mira stòrica e coma a càpita an d'àutre sità coma Glasgow, l'antagonism tra le doe squadre d'Eindhoven a fonga soe rèis ant na rivalità religiosa: da na banda a-i son ij catòlich, tifos dël FC Eindhoven antramentre che da l'àutra banda a-i son ij protestant tifos dël PSV e soens travajeur ëd l'imprèisa Philips.

Dël 2004, ël FC Eindhoven e 'l PSV Eindhoven a l'han sërcà d'ancaminé na colaborassion për fè n'ùnica squadra 'd giovo ma costa colaborassion a l'é furnija già dël 2005. 

Ij color dla squadra a son: maja a liste bianche e bleuve, braje nèire, caussòt bleu.

 Anliure 

sit ëd la squadra

Categorìa:Fótbal ant jë Pais Bass